2022.2.24.
Az Európai Unió Hivatalos Lapja
HU
L 45/1489 BIZOTTSÁG KÍSÉRLETI PROJEKTEK
PP 09 —.
ALCÍM KÖRNYEZET ÉS ÉGHAJLAT-POLITIKA (folytatás) PP 09 22
(folytatás)
PP 09 22 02
(folytatás) –
energiaszolgáltató: a kikötő foglalkozhat energetikai tranzakciókkal és energiakereskedelemmel (beszerzés és értékesítés), például rövid és hosszú távú szerződéseket kötve a termelőkkel és a hajótulajdonosokkal.
Ez a helyzet állhat fenn a bérelt hajók (tartályhajók, ömlesztettáru-szállító hajók stb.) esetében, amelyek egy kikötőbe alkalomszerűen befuthatnak.
A hajó üzemeltetője nem ír alá hosszú távú szerződést egy villamosenergiaszolgáltatóval, hanem ehelyett közvetlenül a kikötőtől vagy a kikötő szolgáltatójától vásárolja meg a villamos energiát.
–
energiatermelő: a kikötő elsősorban megújuló energiaforrásokon vagy energiatároló egységeken keresztül termelhet energiát a hajók ellátására.
Mivel az energiapiac szét van választva, ezek az alternatív működési rendszerek nem mindig egyeztethetők össze egymással, ezért a kikötőnek saját üzleti modellje szerint a legkedvezőbb rendszert kell választania.
Jelenleg erre az a megoldás, hogy a kikötő elemzi az üzleti kockázatokat, megfelelő üzleti tervet készít, és végül egyetlen opciót választ az árképzési modell kereskedelmi struktúrájára, ami az optimálistól elmaradó működési módot eredményez (azaz nem fedi le az összes esetet).
Egy olyan korszakban, amikor a megújuló energiaforrások és az OPS alapvetően szükséges intézkedések a kikötői tevékenységek környezetbarátabbá tételéhez, és e célból jelentős beruházásokra van szükség, egy olyan árképzési modell, amely az energiára vonatkozó jelenlegi szabályozási követelmények miatt nem rugalmas, további akadályt jelent az ilyen előnyös technológiák elfogadása előtt, és jelentős szűk keresztmetszetet teremt a zöld megállapodásban foglalt célok kikötőkben és hajózásban történő megvalósításában.
Ezért különösen a kikötők esetében olyan szabályozási keretet kell létrehozni, amely leküzdi ezeket az akadályokat, és lehetővé teszi, hogy a kikötők (amelyek valószínűleg a hálózat legmagasabb koncentrált külső költségeivel rendelkező csomópontok) rugalmasan kezeljék energiarendszerüket.
Emellett olyan kikötői hálózatot hoz létre, amely mentes az akadályoktól és a szűk keresztmetszetektől, és képes zökkenőmentesen mozgatni az árukat, a szolgáltatásokat, a tőkét és az embereket.
Végül pedig új üzleti lehetőségeket teremt a vállalkozások számára, ezáltal előmozdítva a kikötők versenyképességét és fenntarthatóságát, valamint a kikötők jobb integrációját a közlekedési és energiahálózatokba, valamint a nemzetközi értékláncba.
PP 09 22 03
Kísérleti projekt – Tanulmány az európai zöld megállapodás intenzív nyomon követéséről Számadatok (Differenciált előirányzatok) 2022. évi előirányzatok Kötelezettségvállalások
990 500
2021. évi előirányzatok
Kifizetések
Kötelezettségvállalások
Kifizetések
2020. évi teljesítés Kötelezettségvállalások
Kifizetések
247 625
Megjegyzések Az európai zöld megállapodás ambiciózus célokat tűzött ki a köz- és magánszféra érdekelt felei számára az éghajlatváltozás elleni küzdelem terén.
Végrehajtásához bőséges erőforrásokra lesz szükség, beleértve az életképes és megvalósítható adatokat, amelyek lehetővé teszik a kormányok számára, hogy azonosítsák a kockázatokat, testre szabják a szakpolitikai válaszlépéseket és az erőforrások elosztását, és nyomon kövessék az előrehaladást helyi, nemzeti és regionális szinten.
A műholdas képalkotás egyedülálló betekintést ad a politikai döntéshozóknak a Földről és annak szükségleteiről.
A Kopernikusz program lesz az európai zöld megállapodás nyomonkövetési stratégiájának központi eleme.
Emellett az Unió rendelkezik a Kopernikuszhoz támogató küldetésekkel is, amelyek pótolják a környezetvédelmi és éghajlat-politika fejlesztéséhez szükséges, a nagy felbontás iránti igény és a területlefedettség terén mutatkozó hiányosságokat.
Amennyiben nagyobb időbeli ütemre vagy térbeli felbontásra van szükség, fontolóra kell venni a megfigyelési képességgel rendelkező támogató küldetések alkalmazását a Sentinel programok nyomonkövetési képességeinek növelése érdekében.